Na osnovu člana 15. stav 2. Zakona o veterinarstvu u Bosni i Hercegovini ("Službeni glasnik BiH", broj 34/02) i člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08), Vijeće ministara Bosne i Hercegovine, na prijedlog Ureda za veterinarstvo Bosne i Hercegovine, na \_\_\_\_\_ sjednici održanoj \_\_\_\_\_\_\_\_\_\_\_\_\_ godine, donijelo je

PRAVILNIK

IZMJENAMA I DOPUNAMA PRAVILNIKA O MJERAMA ZA NADZOR AFRIČKE SVINJSKE KUGE

Član 1.

U Pravilniku o mjerama za nadzor afričke svinjske kuge ("Službeni glasnik BiH", broj 15/11) u članu 13. stav (1) dodaje se nova rečenica koja glasi:

„Nadležna tijela entiteta i Brčko Distrikta, u skladu sa epizootiološkom situacijom mogu produžiti propisani rok od 40 dana, o čemu su dužni informisati Ured i druga nadležna entitetska tijela entiteta i Brčko Distrikta.“

Član 2.

U članu 10. stav (3) tačka f) podtačka 4), rečenica koja glasi „Takvo meso i proizvodi od takvog mesa ne smiju biti stavljeni na tržište.“, mijenja se i glasi: „O daljnjem postupanju sa takvim mesom i proizvodima od takvog mesa nadležna tijela entiteta i Brčko Distrikta će donijeti posebno Uputstvo, o čemu su dužni informisati Ured i druga nadležna tijela entiteta i Brčko Distrikta.“

Član 3.

Ovaj Pravilnik stupa na snagu osmog dana od dana objavljivanja u "Službenom glasniku BiH".

VM broj \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_ godine Sarajevo

Predsjedavajuća Vijeća ministara BiH

Borjana Krišto